PRIJEDLOG

Temeljem članka 95. Zakona o komunalnom gospodarstvu („Narodne novine“, br. 68/18, 110/18 i 32/20) i članka 30. Statuta Općine Selnica („Službeni glasnik Međimurske županije“, 5/21), Općinsko vijeće Općine Selnica je na svojoj \_\_\_. sjednici, održanoj \_\_\_\_. godine, donijelo sljedeću

**O D L U K U**

**o**

**II. izmjenama i dopunama Odluke o komunalnoj naknadi**

**Članak 1.**

U Odluci o komunalnoj naknadi („Službeni glasnik Međimurske županije“, broj 20/18 i 21/21) članak 13. mijenja se i glasi:

Plaćanja komunalne naknade može se osloboditi:

1. Obveznik plaćanja komunalne naknade (nositelj kućanstva ili njegov supružnik) – osoba s invaliditetom s utvrđenim invaliditetom 80 % i više.
2. Obveznik plaćanja komunalne naknade - privremeno nezaposleni samohrani roditelj za vrijeme trajanja nezaposlenosti, ukoliko u kućanstvu živi sam ili s osobama koje ne ostvaruju prihode.
3. Obveznik plaćanja komunalne naknade - osoba starija od 65 godina koja živi u odvojenom staračkom kućanstvu i ostvaruje mjesečni prihod manji od 250,00 eura po članu kućanstva.
4. Obveznik plaćanja komunalne naknade - korisnik zajamčene minimalne naknade Hrvatskog zavoda za socijalni rad prema popisu korisnika zajamčene minimalne naknade Hrvatskog zavoda za socijalni rad – Područnog ureda Čakovec
5. Obveznik plaćanja komunalne naknade - korisnik kojemu je priznato pravo na socijalnu uslugu smještaja Hrvatskog zavoda za socijalni rad
6. Obveznik plaćanja komunalne naknade – roditelj ili staratelj kronično bolesnog djeteta ili djeteta s prirođenim anomalijama, do početka ostvarivanja samostalnih prihoda djeteta, a zbog povećanih troškova života nastalih uslijed troškova liječenja djeteta. Navedeno oslobođenje ostvaruje se ukoliko bolesno dijete živi u zajedničkom kućanstvu obveznika plaćanja komunalne nakade. Pod pojmom kronično bolesno dijete podrazumijevaju se sljedeće bolesti: cerebralna paraliza, teške kronične neurološke bolesti (mišićna distrofija, multipla skleroza i druge teške bolesti prema nalazu liječnika specijalista) i maligna oboljenja. Pod pojmom prirođenih anomalija smatraju se prirođene anomalije koje značajno otežavaju kvalitetu života i samim tim uzrokuju povećane troškove života, a osobito djeca s Down sindromom ili djeca s prirođenim teškim anomalijama organa za kretanje i ostalih ekstremiteta.

Obveznici plaćanja komunalne naknade koji smatraju da ispunjavaju kriterije navedene u stavku 1. ovog članka, dužni su nakon izdavanja rješenja o komunalnoj naknadi, u roku od 15 dana od dana primitka rješenja, na adresu Općine Selnica, Jelačićev trg 4, 40314 Selnica, podnijeti zahtjev za oslobađanje plaćanja komunalne naknade, pismeno ili osobno na zapisnik, s odgovarajućim dokazima:

* za točku 1.: Potvrda/rješenje o stupnju tjelesnog oštećenja,
* za točku 2. stavka – izjava o broju članova kućanstva i potvrda o nezaposlenosti, ne starija od 30 dana,
* za točku 3. – izjava o broju članova kućanstva i potvrda o visini mjesečnog prihoda,
* za točku 4. i 5. – rješenje Hrvatskog zavoda za socijalni rad ili drugi relevantni dokaz kojim se dokazuje ostvarenje prava po navedenim osnovama,
* za točku 6. – izjava o broju članova kućanstva i medicinska dokumentacija kojom se dokazuje ostvarenje prava po navedenoj osnovi.

**Članak 2.**

Sve ostale odredbe Odluke o komunalnoj naknadi („Službeni glasnik Međimurske županije“, broj 20/18 i 21/21) ostaju nepromijenjene.

**Članak 3.**

Ova Odluka stupa na snagu osmog dana od dana objave u“ Službenom glasniku Međimurske županije“, a primjenjuje se od 1. siječnja 2025. godine.

OPĆINSKO VIJEĆE OPĆINE SELNICA

KLASA: PREDSJEDNIK OPĆINSKOG VIJEĆA

URBROJ: Nikola Hren, dpl.iur.

Selnica,